|  |  |  |
| --- | --- | --- |
| **Bosna i Hercegovina****Federacija Bosne i Hercegovine****Bosansko-podrinjski kanton Goražde****Općina Pale****Općinsko vijeće** |  | **Bosnia and Herzegovina****Federation of Bosnia and Herzegovina****Bosnian-Podrinje Canton of Goražde****Municipality of Pale****Municipal Council** |

Broj: 02-04-231/23

Prača: 08.12.2023. godine

 Na osnovu članka 16. Zakona o građevnom zemljištu Federacije BiH („Službene novine Federacije BiH“, broj 25/03), člana 24. Statuta Općine Pale (“Službene novine Bosansko-podrinjskog kantona Goražde”, broj: 19/07, 11/08 i 6/13) i člana 78. Poslovnika Općinskog vijeća Općine Pale (“Službene novine Bosansko-podrinjskog kantona Goražde”, broj: 5/22), Općinsko vijeće Općine Pale, na **XXXIX** redovnoj sjednici održanoj dana **08.12.2023.** godine **d o n o s i**

**O D L U K U**

**o raspisivanju Javnog konkursa za prodaju građevinskog zemljišta za izgradnju poslovnih objekata u postupku javnog nadmetanja**

**Član 1.**

Ovlašćuje se Općinski načelnik da raspiše Javni oglas za prodaju građevinskog zemljišta označenog kao k.č.br. **1097/1,** k.o. Turkovići, u površini od **38.952 m2**, u svrhu izgradnje poslovnog objekta.

**Član 2.**

Općinski načelnik će Javni oglas raspisati u roku od osam dana od dana usvajanja ove Odluke, a pripremit će ga Služba za geodetske, imovinsko-pravne poslove, katastar nekretnina, prostorno uređenje i komunalnu djelatnost.

**Član 3.**

 Početni iznos naknade za dodijeljeno zemljište je **1,00 KM/m2.**

**Član 4.**

Općinski načelnik će svojim rješenjem imenovati Komisiju za provođenje Javnog oglasa.

**Član 5.**

Ova Odluka stupa na snagu danom usvajanje a naknadno će biti objavljena u „Službenim Bosansko-podrinjskog kantona Goražde“.

**PREDSJEDAVAJUĆI**

Mr.sc. Senad Mutapčić, dipl. ing. maš.

**Dostavljeno**:

1. Službene novine BPK-a Goražde,
2. Općinski načelnik,

1. Općinska služba za geodetske, imovinsko-pravne poslove, katastar nekretnina, prostorno uređenje i komunalnu djelatnost,
2. U a/a.